Gymnázium Milana Rúfusa, Ul. J. Kollára 2, 965 01 Žiar nad Hronom

**Príloha č. 1 k projektovej dokumentácii**

**Doplnenie podstatných informácií k projektovej dokumentácii**

**pre projekt** **Debarierizácia Gymnázia Milana Rúfusa v Žiari nad Hronom**

*z dôvodu nesúladu opisu projektu v podaniu Žiadosti o poskytnutie prostriedkov mechanizmu v oblasti debarierizácie stredných škôl s Manuálom debarierizácie škôl a školských zariadení a odporúčaných opatrení na jeho odstránenie*

K jednotlivým navrhovaným oblastiam debarierizácie školy uvádzame nasledovné vysvetlenie, doplnenie a bližšie informácie:

1. **Parkovisko a chodníky**

Stavebné práce úprav okolia riešia nový prístupový pochôdzny chodník k dverám do novému výťahu. Pôvodný chodník prepája verejnú komunikáciu s bočným vstupom do školy, bez výškových rozdielov. V existujúcich dverách bude pôvodný prah zamenený za prechodovú lištu s malým sklonom (do 5 %).

Novonavrhovaný chodník je čiastočne rozšírením pôvodného chodníka a bude pokračovať popri budove školy (na mieste pôvodného okapového chodníka) až po novovybudovanú výťahovú šachtu. Dvere výťahu budú dostupné cez automaticky otvárateľné bezpečnostné jednokrídlové dvere. Horná vrstva novonavrhovaného chodníka so šírkou 2 000 mm i zámková dlažba pôvodného chodníka vedúceho ku bočnému vchodu do budovy budú vytvárať jednu rovinu, nevzniknú teda žiadne rozdiely vo výškach. Vznikne súvislá vrstva - plocha, bez prechodových stupňov a výškových rozdielov. Od trávnatej plochy bude novovybudovaný chodník oddelený záhradným obrubníkom so šírkou 50 mm.

Bola upravená aj skladba chodníka - zloženie vrstiev tvoriacich chodník, a to nasledovne:

* Zámková dlažba hr. 60 mm
* Lôžko z drveného kameniva fr. 4-8mm hr. 30 mm
* Drvené kamenivo fr. 8-16mm hr. 300 mm
* Drvené kamenivo fr. 0-63mm hr. 500 mm
* Zemná pláň zhutnená 30-45 MPa

1. **Vstupné dvere**

Obrázok, na ktorom je diagram, rad, rovnobežný, štvorec

Automaticky generovaný popisHlavné vstupné dvere do budovy školy budú automatické, dvojkrídlové, posuvné s hliníkovým  
rámom a nadsvetlíkom s min. dvojitým tepelnoizolačným zasklením. Spodná časť dverí a aj bočných  
svetlíkov do výšky 400 mm budú chránené systémovým výplňovým panelom. Presklená časť dverí a aj presklenie po ich bokoch sú označené kontrastnými grafickými značkami po celej dĺžke vo výške  
900 a 1400 mm od nášľapnej vrstvy. Dvere budú taktiež opatrené systémom na mechanické  
otvorenie v prípade výpadku el. Prúdu alebo požiaru.

Vstupné dvere v prístavbe pre výťah budú plné, protipožiarne, automatické, jednokrídlové, otváravé do  
vonku s funkciou mechanického otvorenia v prípade výpadku el. prúdu alebo požiaru.  
Všetky dvere musia byť bezpečnostné, aby sa zabránilo vstupu nežiadúcich osôb.

1. **Sociálne zariadenia**

Boli upresnené zdravotechnické inštalácie a prvky, a to nasledovne:

*8.2.12 Zdravotechnické inštalácie*

Pri užívaní školskej budovy bude potreba vody pre pitné, hygienické a požiarne účely. Potreba požiarnej vody je zabezpečená zo samostatného prívodu vody.

Nakoľko sa jedná o rekonštrukciu existujúcej školskej budovy bez zmeny charakteru stavby menia sa len sanitárne prvy, s približne rovnakým počtom zariaďovacích predmetov a rovnakým počtom hadicových zariadení, predpokladáme, že existujúce vodovodné prípojky a prípojky splaškovej kanalizácie sú postačujúce.

Nové sanitárne prvky, ktoré budú umiestnené v miestnostiach č. 214, a č. 315 ( WC pre imobilných) sú:

• Otvorený sprchový kút typu „walk-in“

• Sprchový stĺp s pákovou batériou

• Pevné držadlá pre telesne postihnutých

• DISABLED umývadlo pre telesne postihnutých

• Kúpeľňová polička

• Sklopné držadlá pre telesne postihnutých

• WC kombi pre telesne postihnutých

• Sklopná lavička na prezliekanie

Po výzve boli do projektovej dokumentácie doplnené nákresy možného osadenia jednotlivých zariadení. Je potrebné dodržať platný Manuál debarierizácie. Zároveň bola upresnená aj výška obkladu stien – na 2 000 mm. Veľkosť zrkadla postačuje min. 60 x 40 cm.

1. **Schodisko**

Na existujúcom schodisku v interiéri ako aj v exteriéri budú osadené šikmé schodiskové  
plošiny v celkovom počte 3 kusy. Rozmery a nosnosť budú mať všetky rovnaké, rozdiel medzi nimi  
bude len v dĺžke vodiacej konštrukcie, sklone, spôsobe osadenia a v použitých materiáloch v interiéri a exteriéri.

Navrhované plošiny budú mať rozmer min. 800 mm x 1000 mm, pričom optimálne riešenie by bolo 850 x 1250 mm) s min. nosnosťou 250 kg (optim. 300 kg). Exteriérová plošina by mala mať vodiace lišty uchytené na stĺpiky, pre interiérové budú upevnené na bočnú stenu.

Je nevyhnutné zameranie priestoru, aby boli navrhnuté optimálne riešenia a parametre, čo najviac spĺňajúce požiadavky v manuáli debarierizácie. Podrobné špecifikácie sa nachádzajú v návrhu Výkazu výmer.